钦定古今图书集成/明伦汇编/官常典/第649卷 > 王廷华
## 钦定古今图书集成/明伦汇编/官常典/第649卷 > 王廷华

按《开封府志》：“廷华，涿鹿人，岁贡。正德五年，以辉邑学
博来尹扶沟。时流寇起河北，廷华增筑城垣浚隍以
为备。七年春，寇且至，当道有区公者，惧弹丸不可守，
檄廷华入行省治兵，以他佐摄县事。廷华曰：‘吾受命
为邑，责当死事，却摄者勿来，一意为城守计’。甫三堞
未完，贼薄城下，攻围三日夜。廷华百方捍御，曲尽方略，卒保孤城，以劳勚卒，百姓如丧考妣。